വടകര നഗരഹൃദയത്തില് വന് തീപിടിത്തം രണ്ട് പേരെ രക്ഷപ്പെടുത്തി വടകര: പുതിയ ബസ്സ്റ്റാന്ഡിനു സമീപം നഗരഹൃദയത്തില് കെട്ടിടത്തില് വന് തീപിടിത്തം. നഗരസഭ പാര്ക്ക് റോഡിലെ ന്യൂ പാദകേന്ദ്ര ചെരിപ്പുകടയിലെ മൂന്നാം നിലയിലാണ് തീപിടിത്തമുണ്ടായത്. ചൊവ്വാഴ്ച വൈകീട്ട് 6.45ഓടെയാണ് സംഭവം.തലശ്ശേരി സ്വദേശി ഖാലിദിെന്റ ഉടമസ്ഥതയിലുള്ള കെട്ടിടത്തിലാണ് തീ പടര്ന്നത്. ഖാലിദിെന്റ ഉടമസ്ഥതയിലുള്ളതാണ് ചെരിപ്പുകട. കോവിഡ് പശ്ചാത്തലത്തില് അടച്ചിട്ടിരുന്ന കട വീണ്ടും തുറക്കുന്നതിനുള്ള നവീകരണ പ്രവൃത്തി നടക്കുന്നതിനിടയിലാണ് തീപിടിത്തമുണ്ടായത്. നവീകരണത്തിെന്റ ഭാഗമായി ചെരിപ്പും ബാഗുകളും ഉള്പ്പെടെയുള്ള പഴയ സാധനങ്ങള് കെട്ടിടത്തിെന്റ മുകള്നിലയിലേക്കു മാറ്റിയിരുന്നു. പുതുതായി എത്തിയ ചെരിപ്പുകളുടെ സ്റ്റോക്ക് താഴത്തെ നിലയിലാണ് സൂക്ഷിച്ചിരുന്നത്. പ്ലാസ്റ്റിക് ഉല്പന്നങ്ങള് ഉള്പ്പെടെയുള്ള ചെരിപ്പുകളാണ് അഗ്നിക്കിരയായത്. ഇലക്ട്രിക് ഷോര്ട്ട് സര്ക്യൂട്ടാണ് തീപിടിത്തത്തിന് ഇടയാക്കിയതെന്നാണ് പ്രാഥമിക നിഗമനം. കെട്ടിടത്തിെന്റ ഇന്റീരിയറിെന്റ ഒരു ഭാഗമാണ് കത്തിനശിച്ചത്. കെട്ടിടത്തിെന്റ തൊട്ടടുത്തുള്ള സഹകരണ ബാങ്കും ഹോട്ടലും ഉള്പ്പെടെയുള്ള സ്ഥാപനങ്ങളിലേക്ക് തീ പടരാതിരുന്നത് വന് അപകടസാധ്യത ഇല്ലാതാക്കി. പ്ലാസ്റ്റിക്കിന് തീപിടിച്ചതും ഇടവിട്ടുണ്ടായ ആളിക്കത്തലും തീ അണക്കുന്നതിന് തടസ്സമായി. നാട്ടുകാരുടെയും പൊലീസിെന്റയും നേതൃത്വത്തില് വടകര, പേരാമ്ബ്ര, കൊയിലാണ്ടി എന്നീ ഫയര്സ്റ്റേഷനുകളില്നിന്നുമെത്തിയ എട്ടോളം ഫയര് യൂനിറ്റുകള് രണ്ടര മണിക്കൂറിലേറെ പ്രയത്നിച്ചാണ് തീ നിയന്ത്രണവിധേയമാക്കിയത്.